钦定古今图书集成/历象汇编/庶征典/第028卷 > 文昌
## 钦定古今图书集成/历象汇编/庶征典/第028卷 > 文昌

文昌六星，如半月形，在北斗魁前，天府主营计天下
事。其六星各有名，六司法、大理，色黄光润，则天下安，
万物成；青黑及细微，多所残害；摇动移处，三公被诛；
不然，皇后崩。文昌与三公、摄提、轩辕，共为一体。《通占》：
木、土星守之，天下安。火星守，国乱兵起。金星守，兵大
起。若彗孛、流星入之，大将反叛乱也。